Diari Oficial de la Generalitat Valenciana


Sumari del DOGV 1357, del 30-07-1990 (1990/818356)

ORDRE de 4 de juliol de 1990, de la Conselleria de Sanitat i Consum, per la qual es convoquen ajudes destinades a la investigació en matèria sanitària.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/04/(1)/dof/vci/html**

### Dades del document

Número de DOGV
:   1357

Data del DOGV
:   30-07-1990

Secció del DOGV
:   DISPOSICIONS GENERALS

Número del document
:   1990/818356


Data del document
:   04-07-1990

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 4 de juliol de 1990, de la Conselleria de Sanitat i Consum, per la qual es convoquen ajudes destinades a la investigació en matèria sanitària.  
Entre les responsabilitats de la Conselleria de Sanitat i Consum, i a través de l?Institut Valencià d'Estudis en Salut Pública, està impulsar tots aquells treballs i iniciatives que possibiliten un millor desplegament i coneixement de la salut i que contribuesquen al seu perfeccionament científic. En la seua virtut convoque la concessió d'ajudes per a projectes d?investigació en matèria de salut, que es regiran d'acord amb el que segueix:  
Article primer  
Es convoquen ajudes a concedir durant 1990 destinades a finançar projectes d'investigació en matèria sanitària.  
Article segon  
En concepte d'ajuda a la investigació es destina una quantitat total de 49.099.978 pessetes amb càrrec a l?aplicació pressupostària 04.32.03.7919.834.19.897.63, línia de subvenció 401/000/90.  
Article tercer  
Podran sol·licitar ajudes per a projectes d'investigacions sanitàries aquelles persones i grups que realitzen les seues investigacions en centres, institucions, facultats, escoles o altres unitats de la Comunitat Valenciana les activitats de les quals puguen tenir interés per a millorar la salut de la població de la Comunitat Valenciana.  
Article quart  
Les sol·licituds es formalitzaran en instància dirigida al Director de l?IVESP a la qual s?annexarà la documentació corresponent, segons els models que es recolliran i lliuraran a la Secretaria de l?IVESP, c/ Juan de Garay, 21, 46574, València, i el termini de presentació de sol·licituds finalitzarà als 30 dies naturals des de l?endemà de la publicació d'aquesta convocatòria al Diari Oficial de la Generalitat Valenciana.  
Article cinqué  
Les peticions d?ajuda seran formulades per l?investigador principal del projecte, fent-hi constar la persona o persones que han de col·laborar en el desplegament dels treballs, i s'hi especificarà la posició administrativa i el seu paper dins l?equip investigador, tots ells signaran l'acceptació de la seua participació en el projecte (model 2), i s'hi adjuntarà el currículum vitae de tots elis segons el model normalitzat (model número 3).  
Article sisé  
La Memòria del projecte d'investigació (model número 4) comprendrà:  
a) Títol del projecte.  
b) Descripció precisa del tema objecte d'investigació amb expressió detallada dels objectius concrets del projecte.  
c) Exposició concisa dels antecedents del tema i dels treballs previs més importants que el fonamenten, amb les referències bibliogràfiques més significatives.  
d) Descripció molt abreujada del material i mètodes que es pretenen aplicar.  
e) Material i instal·lacions de què es disposa per a la realització del projecte.  
f) Pressupost detallat del projecte.  
g) Etapes del seu desplegament, amb expressió del calendari previsible per a cadascuna d'elles.  
h) L?equip d'investigació detallarà els recursos humans i econòmics de què disposa per dur a cap la realització del projecte proposat.  
Caldrà manifestar expressament les ajudes sol·licitades i/o concedides per altres organismes, i s?especificarà el tema i l?import.  
i) S'indicarà l'aplicabilitat i la utilitat pràctica dels possibles resultats del projecte d'investigació.  
Article seté  
Per a la redacció del pressupost del projecte d'investigació es tindrà en compte el que segueix:  
a) Al capítol referent a despeses de personal s'expressaran les despeses que de manera molt especial es deriven de retribucions a persones que no estiguen vinculades econòmicament a la Generalitat Valenciana, ja que les que en depenen no poden percebre en cap cas compensació per la seua participació en el projecte.  
Quan s?autoritze la col·laboració de persones alienes al centre o servei, es farà especificant-hi que col·laboren en el programa de manera transitòria i per a un treball concret, sense que això no supose cap relació o dret de caràcter laboral amb la institució.  
b) En les despeses de funcionament i material no inventariables, s'hi farà referència al fungible, viatges, i qualsevol altra despesa que calga per a la realització del projecte. Se n'exceptua, doncs, el material inventariable que en cap cas no podrà finançar-se amb aquest tipus d'ajudes.  
Article vuité  
Els professionals que sol·liciten les ajudes i subvencions previstes per als objectius recollits en la norma quarta, hauran de reunir els següents requisits:  
a) Ser espanyol.  
b) Ser major d?edat.  
c) No haver estat separat mitjançant expedient disciplinari de l'Administració Pública, ni estar inhabilitat per a l?exercici de funcions públiques.  
Article nové  
Els projectes d'investigació seran examinats per una Comissió Tècnica integrada pel Director i dos professors de l?IVESP i dos representants de les Universitats de la Comunitat Valenciana, i els criteris preferents en la concessió d?ajudes seran els següents:  
a) L?especial incidència en l?àmbit específic de la Comunitat Valenciana.  
b) Que es tracte de programes o treballs ja en funcionament.  
c) Que en la seua elaboració o desplegament participe més d'un professional.  
d) Que la seua aplicació s'efectue de forma coordinada amb altres institucions o serveis públics sanitaris o extrasanitaris.  
e) La participació de la població en el desplegament del programa.  
f) Que els seus objectius estiguen adreçats a l?estudi, investigació o atenció d'algun dels següents aspectes:  
- Planificació, organització i gestió sanitària.  
- Promoció de la salut.  
- Educació sanitària.  
- Avaluació i control de qualitat en sistemes de salut.  
- Estudis epidemiològics.  
- Mesurament de nivells de salut.  
- Sanitat ambiental.  
- Salut i dona.  
Les decisions negatives seran comunicades als sol·licitants, cosa que no els impedirà presentar noves sol·licituds en ulteriors convocatòries.  
La Secretaria de l?IVESP procedirà a la devolució de les sol·licituds d'investigació i documentació annexa, bé per no adaptar-se a les exigències de la convocatòria, o per no utilitzar els models normalitzats adjunts.  
Si el termini dels tres mesos següents a la notificació denegatòria de l'ajuda, l?interessat no demana la devolució de la documentació es procedirà a la seua destrucció.  
Article deu  
Les sol·licituds rebudes, degudament compulsades, seran objecte d'ajuda o subvenció, si s'escau, per resolució del Conseller de Sanitat i Consum, a proposta de l'Institut Valencià d'Estudis en Salut Pública.  
Article onze  
La subvenció podrà ser transferida a la institució on preste els seus serveis l?investigador principal, la qual es comprometrà a la gestió dels fons i lliurarà l'ajuda sempre que el subvencionat complesca l?estipulat i es responsabilitze que aquest no obtindrà cap tipus de lucre amb la subvenció.  
Si és el mateix investigador principal qui gestione els fons, haurà de complir el que disposa l?ordenament jurídic en matèria fiscal, laboral i d'incompatibilitats.  
Article dotze  
Les concessions cobriran totalment o parcialment les despeses de les activitats projectades, en funció de les disponibilitats pressupostàries i de la seua quantia i naturalesa, i no se n?exigirà garantia de la correcta aplicació dels fons concedits.  
Concedides les ajudes i subvencions, el pagament s?efectuarà en una sola entrega, i es pagarà immediatament després de la seua concessió.  
En el cas de treballs en equip, el pagament s'efectuarà a qui figure com a professional o investigador principal en la mateixa sol·licitud o a la institució on preste els seus serveis amb la prèvia certificació d'aquesta segons que indica l'article onze d'aquesta Ordre.  
Article tretze  
Dins els tres mesos següents a la fi del treball d'investigació, l'investigador principal redactarà una memòria que serà lliurada a l'IVESP, c/ Juan de Garay 21, 46502, València, realitzada en paper DIN A-4, que haurà d?especificar:  
- Material i mètodes utilitzats.  
- Resultats obtinguts.  
- Discussió dels resultats.  
- Conclusions i bibliografia.  
- Separates dels treballs publicats com a conseqüència del treball d'investigació realitzat.  
- Justificació de despeses en relació amb les ajudes econòmiques concedides. La no justificació de l?aplicació de fons donarà lloc a la instrucció d'expedient administratiu de responsabilitat comptable.  
En un full a part s'adjuntarà títol, autors, centre, paraules clau i resum.  
L?IVESP expedirà després de la seua presentació un certificat d'haver estat rebudes, comprovades i conformades les memòries i els justificants dels treballs realitzats, que en tot cas hauran de ser conformats per l'Hble. Sr. Conseller de Sanitat i Consum.  
Article catorze  
En la publicació de treballs científics, presentació de comunicacions a congressos i a reunions científiques, etc., que tinguen lloc com a resultat d'una ajuda d'investigació de l'IVESP haurà de consignar-s'hi l'origen de la seua finançació, i es trametrà a l'IVESP un exemplar de les publicacions, amb menció del nombre d'expedient.  
Article quinze  
L?incompliment per part dels beneficiaris dels requisits establits en aquesta Ordre i de les obligacions que es definesquen en les normes cinc, onze i dotze, originarà la revocació de les quanties concedides, amb tots els efectes i les responsabilitats que es deriven dels esmentats incompliments.  
En el cas d?ajudes a equips professionals, existirà, en els supòsits esmentats d'incompliment, responsabilitat solidària de tots els seus integrants.  
València, 4 de juliol de 1990.  
El Conseller de Sanitat i Consum,   
JOAQUIN COLOMER SALA


Còpia Permalink ELI